CELEX: 32012R1055
Language: da
Date: 2012-11-09 00:00:00
Title: Kommissionens gennemførelsesforordning (EU) nr. 1055/2012 af 9. november 2012 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif

13.11.2012   
            
            
               DA
            
            
               Den Europæiske Unions Tidende
            
            
               L 313/8
            
         KOMMISSIONENS GENNEMFØRELSESFORORDNING (EU) Nr. 1055/2012
   af 9. november 2012
   om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               Ved forordning (EØF) nr. 2658/87 blev der fastlagt en varenomenklatur, i det følgende benævnt "den kombinerede nomenklatur", der er gengivet i bilag I til samme forordning.
            
         
               (2)
            
            
               Af hensyn til retssikkerheden er det nødvendigt at præcisere, at kapitel 20 i den kombinerede nomenklatur omfatter tang og andre alger, der er tilberedt eller konserveret ved processer såsom kogning, ristning, krydring eller tilsætning af sukker, og derfor ikke henhører under pos. 1212 ("tang og andre alger, fersk, kølet, frosset eller tørret, også formalet"). Tang og andre alger anses som "andre planter" ifølge betydningen i den kombinerede nomenklatur.
            
         
               (3)
            
            
               En ny supplerende bestemmelse bør derfor indsættes i kapitel 20 i den kombinerede nomenklatur for at sikre ensartet fortolkning af disse på hele Unionens område.
            
         
               (4)
            
            
               Forordning (EF) nr. 2658/87 bør ændres i overensstemmelse hermed.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   I kapitel 20 i den kombinerede nomenklatur, der er knyttet som bilag I til forordning (EØF) nr. 2658/87, indsættes følgende supplerende bestemmelse 9:
   
      
                  “9.
               
               
                  
                     Tang og andre alger, der er tilberedt eller konserveret ved måder, der ikke er nævnt i kapitel 12, såsom kogning, ristning, krydring eller tilsætning af sukker, tariferes i kapitel 20 som tilberedninger af andre plantedele. Tang og andre alger, fersk, kølet, frosset eller tørret, også formalet, tariferes i pos. 1212."
               
            
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. november 2012.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.